ISRAEL-RAPORTTI EUROOPAN PARLAMENTISTA
Miksi EU:n tulee suhtautua tiukemmin juutalaisvihaan?
Hei ja tervetuloa seuraamaan tämän kuukauden jaksoa.
Olemme Euroopan parlamentissa EU:n sydämessä.
Tänään puhumme juutalaisvihan kasvusta kautta Euroopan -
ja miten Euroopan tulisi torjua sitä.
Vieraanani tänään ovat: ECI-järjestön perustaja Tomas Sandell; -
Ruth Isaac ECI:n Brysselin-edustaja; -
Paulo Casaca, Portugalin entinen MEP; -
ja Nuno Martins Euroopan juutalaiskongressista.
Tervetuloa ohjelmaan!
Tomas, aloitan teistä.
ECI on teidän johdollanne vastustanut erittäin voimakkaasti -
juutalaisvihan kasvua -
ECI:n perustamisesta asti yli 12 vuotta sitten.
Miten paha antisemitismin tilanne on mielestänne Euroopassa tänään?
Kun ECI perustettiin 15 vuotta sitten, tilanne oli jotakuinkin samanlainen.
Se oli toisen intifadan aikaa, jolloin antisemitismi kasvoi Euroopassa.
Gazan viimeaikaisia tapahtumia vasten -
näemme taas samanlaista reaktiota. Se on aika tyypillistä Euroopalle.
Kun tilanne Lähi-idässä kiristyy, -
seuraukset näkyvät Euroopan kaduilla mutta myös mediassa -
ja politiikassa, jossa Israelia kohdellaan hyvin yksipuolisesti.
On mahdoton ajatus, että samanlaista huomiota annettaisiin, -
kun palestiinalaisia tapetaan Syyriassa tai kristittyjä ja muita vähemmistöjä -
tapetaan Irakissa tai Iranissa.
Tässä valtaisassa reaktiossa, jota näemme, on jotain todella järjetöntä.
Totta kai voi perustella, että Israel on demokratia -
ja että odotamme ystäviltämme enemmän kuin niiltä, -
jotka eivät jaa arvojamme.
Silti tällaiset reaktiot herättävät suurta huolta.
Ruth, millaisen vaikutelman te olette saaneet -
juutalaisvihan lisääntymisestä kautta EU:n jäsenmaiden?
Valottaisitteko myös kotimaanne Kreikan antisemitismiongelmaa?
Sitä esiintyy niin äärioikeistossa kuin äärivasemmistossakin.
Jokaisella maalla on oma historiansa, joka vaikuttaa antisemitismin tasoon.
Kreikka on nykyään Israelin strateginen liittolainen.
Kreikan historiassa on kuitenkin esiintynyt antisemitismiä.
Edelliset hallitukset ja etenkin sosialistipuolueiden pääministerit -
ovat ruokkineet julkista ilmapiiriä juutalaisvastaisuudella.
On joitain stereotypioita, joita tulee kaataa.
Ne istuvat ikävä kyllä hyvin tiukassa.
Ajankohtaiset ongelmat palestiinalaisten kanssa -
ovat antaneet pontta antisemitistisille stereotypioille.
Se ei ole yksin Kreikan ongelma vaan kansainvälinen ilmiö.
Kansainvälisen median rooli on erittäin haitallinen.
Se toistaa propagandaa ja uutisoi juutalaisista hyvin puolueellisesti.
Paulo, tulette alun perin poliittisesta vasemmistosta.
Miksi juutalaisviha on kasvanut äärivasemmistossa?
Antisemitismi naamioidaan siellä antisionismiksi.
Sitä on aina ollut. Se ei ole niin uutta -
kuin joskus ajatellaan.
Sitä esiintyi jo lapsuudessani samalla tavalla.
Ongelma on, juuri niin kuin Tomas edellä määritteli, -
että antisemitismi puetaan humanitaarisuuden kaapuun.
Se osoittaa valtavasti myötätuntoa -
esimerkiksi viime aikoina Gazassa surmansa saaneille.
Ongelma on seuraavanlainen.
Tarkastellaanpa vain palestiinalaisia. Ei oikeastaan tarvitse pohtia muita.
Miten palestiinalaisia kohdeltiin esimerkiksi Irakin sodan jälkeen?
He olivat ykköskohde juutalaisten jälkeen. Irakin juutalaisyhteisö katosi.
Palestiinalaiset olivat äärimuslimien ykköskohde.
Heidät hävitettiin Bagdadissa.
Lisäksi he olivat ainoa ryhmä, joita Syyrian viranomaiset -
eivät päästäneet Syyriaan.
Vuosien ajan aavikolla rajan lähellä oli jumissa tuhansia palestiinalaisia, -
joille ei annettu minkäänlaista apua.
Mikä oli julkinen mielipide? Täysi hiljaisuus.
Se osoittaa, ettei tässä liikkeessä ole pohjimmiltaan kyse -
huoli palestiinalaisista.
Samaan aikaan Syyrian hallinto pommitti rajusti -
palestiinalaispakolaisten asuinalueita Damaskoksen reunamilla.
Ja nousiko se puheenaiheeksi julkisessa keskustelussa?
Varmastikin se aiheutti enemmän uhreja kuin Gazassa.
Vastaus oli täysi hiljaisuus.
Sen sijaan Gazasta kohistaan.
Ja on selvää, että se sataa Hamasin johtajien laariin.
Hehän näkevät hyvin kannattavana -
rohkaista itsemurhaan massiivisella tavalla.
He eivät piittaa yhtään palestiinalaisten hengestä.
He ovat tykinruokaa, mutta hyvin tuottoisia.
He saavat paljon poliittisia voittoja televisiossa.
Ikävä kyllä yksikään tv-kanava ei näytä, -
kuinka palestiinalaisia kuolee samaan aikaan Syyrian pommituksissa.
Tämän täytyy loppua. Media antaa tarkoituksella harhaanjohtavaa tietoa.
Jokaisen järkevän ihmisen täytyy toimia ja sanoa: -
"Tämän pitää loppua."
Tulee muistaa, että jo Hitler ajoi omaa asiaansa -
teeskennellyllä myötätunnolla palestiinalaisia kohtaan.
Se ei ole mitään uutta. Sitä on ollut iät ja ajat. Siitä pitää irtisanoutua.
Ei siksi, että olemme Israelin ystäviä vaan koska kannatamme ihmisyyttä, -
oikeudenmukaisuutta, totuutta ja rauhaa.
Nuno, kiitos siitä työstä, mitä teette täällä Euroopan parlamentissa -
antisemitismin torjumisen saralla. Voisitteko arvioida työnne pohjalta, -
miten laajasta ongelmasta Euroopan juutalaisvihassa on kyse?
Puhumme antisemitismin erilaisista kerroksista.
Nykyinen antisemitismi ei itsessään ole mitään uutta.
Se ei ole syntynyt 10―15 vuotta sitten.
Jo 1980-luvun alussa Copernicin synagogaan tehtiin isku -
ja 1990-luvulla Argentiinassa.
Yhteys terrorismin ja antisemitismin välillä ulottuu pitkälle menneisyyteen.
Vuodesta 2006 ja Ilan Halimin sieppauksesta asti Ranskassa -
se on muuttunut väkivaltaisemmaksi -
ja yhteys terrorismiin on tullut selväksi.
Erityisesti Brysselin juutalaismuseon iskun jälkeen -
ihmiset yrittivät yhä vältellä tämän ongelman käsittelemistä -
asiaankuuluvalla tavalla. Sen jälkeen kun terrori-iskut alkoivat -
kohdistua juutalaisten lisäksi yleisesti kansalaisyhteiskuntaan, -
esimerkiksi Pariisissa ja Toulousessa.
Siellä iskujen kohteeksi joutuivat sekä juutalaiset että muut viikon sisällä.
Vasta sitten alettiin tunnustaa, ettei terrorismista kärsi vain juutalaiset -
vaan koko kansalaisyhteiskunta. Ensin juutalaiset, sitten muut.
Tomas, eikö olekin erikoista, että elämme sellaisia aikoja, -
jolloin olemme nähneet monia filmejä holokaustista.
On paljon opettavaisia kirjoja ja dokumenttifilmejä holokaustista.
Ikinä ei ole ollut näin paljon tietoa antisemitismin vaaroista, -
etenkin holokaustista Euroopassa 70 vuotta sitten.
Miksi siitä huolimatta antisemitismi lisääntyy kaikkialla?
Jos koulutus olisi parantanut antisemitismin taudin, -
olisimme vapaita antisemitismistä tänään, mutta niin ei ole.
Pitää muistaa, että antisemitismin pahimmat ilmenemismuodot -
tapahtuivat aikansa sivistyneimmässä kulttuurissa, Saksassa, -
Goethen ja Beethovenin Saksassa.
Olin Euroopan juutalaiskongressin vieraana useita vuosia sitten.
Keskustelimme ja pohdimme, mitä on antisemitismin ytimessä.
Monet viittasivat viimeksi kuluneen sadan vuoden tapahtumiin.
Sanoin: "Kirjoituksissanne kerrotaan 2 500 vuoden takaisista tapahtumista.
Esterin aikana Persiassa poliittisella henkilöllä, Haamanilla, -
oli tämä sama pakkomielle hävittää koko juutalaiskansa.
Siksi sanonkin, että antisemitismi on paljon monimutkaisempi -
ja syvemmälle ihmisen psyykeen ulottuva asia -
kuin ääri-islamismin, natsismin tai muiden -ismien ilmiö.
Se tarkoittaa, että meidän pitää olla hereillä tänä päivänä, -
kun näemme uusia antisemitismin ilmenemismuotoja.
Liberaaleissa yhteiskunnissamme on joskus aiempaa vaikeampaa -
havaita antisemitismiä, kun se ei tule samassa muodossa kuin aiemmin.
Olemme erityisen sokeita sellaiselle antisemitismille, -
joka näyttäytyy kampanjoivan ihmisoikeuksia -
tai humanitaarisuutta, kuten Paulo sanoi.
Minusta kaikkein huolestuttavinta on sellainen antisemitismi, -
joka tulee tutkan alapuolelta.
Sitä on myös helppo puolustaa ihmisoikeuksien nojalla.
Väitetään: "Israelin armeija ylireagoi."
"Euroopan juutalaiset rikkovat ympärileikkauksella lasten oikeuksia."
"He rikkovat eläinten oikeuksia kosher-teurastuksella."
Se kaikki kuulostaa oikeutetulta, mutta sen ytimessä on antisemitismi.
Ruth, teette paljon hienoa työtä, -
kun tuotte esiin Israel-tietoutta ja ECI:n työtä sosiaalisessa mediassa.
Sosiaalinen media näyttäisi myös toimivan antisemitismin foorumina.
Miten EU voisi rajoittaa antisemitistisiä julkaisuja -
Twitterissä, Facebookissa ja YouTubessa -
torjuakseen antisemitistisinä pidettyjä foorumeja?
Euroopan komissiohan on nimittänyt koordinaattorin, -
jonka tehtävä on torjua antisemitismiä.
Se on vastustanut lujasti vihapuhetta mm. lainsäädännön kautta.
Se rohkaisee tietouden lisäämiseen.
Yhtiöt itse ovat laatineet vihapuhetta koskevia sääntöjä.
Sitä ei valitettavasti voi valvoa ympärivuorokautisesti.
On olemassa tiettyjä sääntöjä mutta myös selvää antisemitismiä, -
joka yritetään verhota joksikin muuksi, esimerkiksi kritiikiksi.
Mielestäni asia ei ratkea sillä, että yhtiöitä rajoitetaan.
Ratkaisu on se, että ihmiset ymmärtävät, mitä antisemitismi on -
ja miten se vaikuttaa alkaen ihmisten arjesta -
aina antisemitistisiin hyökkäyksiin ja terrori-iskuihin.
Paulo, puuttuuko Euroopasta moraalista johtajuutta?
Historiassa Eurooppa oli vastuussa yli 6 miljoonan juutalaisen murhasta -
natsien käsissä toisessa maailmansodassa.
Monet Euroopan kansat olivat osasyyllisiä -
Hitlerin toimiin.
Pitäisikö Euroopan johtajien vastustaa tätä selvemmin ja voimakkaammin?
Ilman muuta. Mielestäni ratkaisevinta tässä on se, -
että antisemitismi naamioidaan humanitaariseksi huoleksi.
Se ei missään nimessä ole hyväksyttävää.
Mikä maa sallisi armeijan, -
vaikka se olisi vain muodollinen ja aseeton, -
marssivan rajalle ja sanovan: "Haluamme tehdä maastanne lopun."
Ja yrittävän rajan yli väkivalloin.
Mikäpä maa ei puolustautuisi?
Esimerkiksi se, miten käsiteltiin sitä nuorta tyttöä, -
joka hyökkäsi aggressiivisesti israelilaissotilaan kimppuun, -
on täysin järjetöntä.
Tahtoisin tietää, mikä armeija sallisi konfliktitilanteessa, -
että kuka tahansa voi tulla ja lyödä, eikä tekisi mitään.
On täysin naurettavaa, -
miten todellinen tilanne esitellään meille.
Minusta ongelma ei ole sosiaalinen media.
Ongelma on ytimessä olevat eurooppalaiset johtajat -
ja suuret verkostot, -
jotka ovat koko kampanjan takana.
Totta kai ihminen, joka ei tiedä eikä näe mitään toisesta puolesta -
ja toisestakin puolesta ainoastaan paljon savua...
Ja on annettu sellainen vaikutelma, että savu on Israelin armeijan syytä, -
vaikka totuus on aivan toinen.
Mutta ihminen, joka katsoo vain näitä kuvia, pitää sitä teurastuksena.
Hän ajattelee, että on tarkoitus tappaa rauhanomaisia mielenosoittajia.
Ongelmana on eurooppalainen tiedonvälitys, -
joka sallii tällaisen sanoman läpimenon.
Täytyy myös puuttua antisemitismin seurauksiin.
Eritoten Ranskan, Brysselin ja muun Länsi-Euroopan juutalaisyhteisöissä -
pelätään tuoda esiin identiteettiä juutalaisena.
Ennätysmäärä Ranskan juutalaisia on tekemässä alijaa Israeliin.
Miten juutalaisyhteisöjä tulisi suojella?
Esteet ja aseistetut sotilaat -
synagogien ja juutalaiskoulujen edessä eivät ole pitkän ajan ratkaisu.
Sen ei pitäisi olla pitkän ajan ratkaisu vaan väliaikainen.
Ihmisten tulee ymmärtää, että juutalainen on maan kansalainen -
siinä missä kuka tahansa.
Kuten Tomas sanoi, sillä hetkellä kun alat nähdä juutalaiset erilaisina -
verrattuna muuhun yhteiskuntaan, asetat heidät syrjään.
Jos juutalaiset joutuvat syrjään, he alkavat pelätä ja pyrkivät lähtemään.
Nykypäivänä näemme etenkin Ranskassa muutosta maan sisällä.
Se on hyvin mielenkiintoista, sillä sata vuotta sitten -
maissa tapahtui muutoksia, sillä juutalaisyhteisöt alkoivat vaurastua.
He muuttivat porvarikaupunginosiin. Nykyään he muuttavat pois alueiltaan,
esimerkiksi Sarcellesistä Pariisissa, antisemitismin takia.
Ratkaisu on se, että juutalaisten pitäisi olla osa kansalaisyhteiskuntaa.
Päättäjien tulisi kiinnittää siihen huomiota.
Tomas, ohjelma-aikaa on jäljellä kuutisen minuuttia.
Mitä Euroopan johtajien tulisi tehdä?
Millaisia uusia poliittisia suosituksia itse haluaisitte nähdä, -
jotta Eurooppa voi suojella juutalaisyhteisöjä antisemitismiltä?
Toistan, mitä Ruth jo sanoi. Euroopan komissio tekee jo hyvää työtä, -
samoin ohjelmassakin vieraillut Katharina von Schnurbein, -
antisemitismin kitkemiseksi.
On myös erittäin hyvä, että saimme Nunon ohjelmaan -
edustamaan Euroopan juutalaisyhteisöjä.
Olemme tehneet tiivistä yhteistyötä Euroopan juutalaiskongressin kanssa -
kristittyinä ystävinä.
Yritämme tuoda esiin, että Euroopan juutalaisten tulevaisuus -
ei ole vain juutalaisyhteisön huoli. Meidänkin tulee kantaa siitä huolta -
soveliaisuuden ja oikeudenmukaisuuden nimissä.
Korjaan vielä sanojani siihen liittyen, -
ettei koulutus ole välttämättä vastalääke.
Mielestäni meidän tulisi nostaa historiaopetus jälleen avainasemaan.
Mikä on esimerkiksi nakba, joka tapahtui vuonna 1948?
Mikä on tämä "suuri katastrofi", joka motivoi näiden väkijoukkojen vihaa?
Suuri katastrofi ei ole niin kutsuttu "miehitys" tai vuosi 1967.
Se on ajatus, että ylipäätään alueelle on perustettu juutalaisvaltio.
Kansainvälisen median tulisi ottaa tämä problematiikka esiin -
ja kysyä: "Onko se riittävä oikeutus tällaiselle määrälle raivoa, -
väkivaltaa ja vihaa? Eikö YK:n jakosuunnitelmassa sanottu, -
että alueella tulisi olla tilaa juutalaisvaltiolle?"
Toinen asia nakbasta on erittäin yksinkertainen.
Jos arabiosapuoli olisi hyväksynyt YK:n jakosuunnitelman, -
olisimme viettäneet tänä vuonna palestiinalaisvaltion 70. juhlavuotta -
Israelin juutalaisvaltion rinnalla.
Nämä ovat faktoja, joita ei voi kiertää.
Siinä määrin tarvitaan koulutusta.
Pitäisi aina tuoda esiin nämä selvät tosiasiat.
Esimerkiksi sanomalehtiartikkeleiden yhteydessä on usein laatikko, -
joka esittelee tosiasiat. Kaipaan näitä perusfaktoja konfliktista.
Tehtävämme on muistuttaa ihmisiä siitä, mitä tosiasiassa tapahtui.
Paulo, kerron, mitä tapahtui Alankomaissa hiljattain.
Holokaustin muistomerkki töhrittiin verellä ja mudalla.
Siihen on kaiverrettu 1 239 juutalaisen nimet, jotka vietiin kuolemaan.
Miten ihmeessä tällaisia tekoja vielä sallitaan yhteiskunnassamme?
Eikö vaarana ole, että ellei tähän puututa, -
Euroopan koko sivilisaatio on uhattuna?
Mielestäni tulee puuttua lähteeseen. Koulutus on tietysti yksi asia.
Mutta ellemme mene tiedon päälähteisiin, ongelma ei korjaannu.
En usko, että ongelma on Facebook- tai Twitter-viestit.
Ongelma on valtavirran televisio ja lehdistö.
Niitä tulisi tarkastella ja tutkia objektiivisesti.
Esimerkiksi montako palestiinalaista kuoli vuoden aikana -
ja missä olosuhteissa Syyriassa? Ja montako Gazassa?
Tutkitaan. Ja miten siitä uutisoitiin?
Toisesta ei ollut yhtään uutista, toisesta valtavasti.
Sitä tietoa ihmisille syötetään. He saavat väärää tietoa.
Kuten kirjastani v:lta 2008 ilmenee, edustin aiemmin äärivasemmistoa.
Uskoin, että Israel on paha ja että se sortaa palestiinalaisparkoja.
Sitten ymmärsin, ettei se ole totta, käytyäni itse siellä.
On erittäin tärkeää käydä siellä itse ja nähdä tilanne omin silmin.
Juuri se on tehtävämme -
ja ongelma, joka meidän täytyy kohdata lähitulevaisuudessa.
Nuno, tahdon lopuksi muistuttaa, -
että me kristityt ja kristittyjen edustajat Kreikasta, Suomesta -
ja Isosta-Britanniasta seisomme Israelin ja juutalaiskansan rinnalla.
Emme salli antisemitismiä emmekä juutalaisvihaa ja vastustamme sitä.
Miten kristityt voisivat kitkeä tätä ikivanhaa sairautta ja pahuutta?
Kristittyjen rooli on tärkeä.
Monissa kristillisissä seurakunnissa -
on taipumus nähdä Israel erityisellä tavalla.
Niissä on taipumus antaa toiselle -
ja nähdä palestiinalaiset avun kohteena. Näin sitä Britanniassa.
Mutta toinen osapuoli on juutalaisveli.
Joku on sanonut, että juutalaiset ovat kristittyjen isoveljiä.
Kaikkien tulisi välittää ihmisyydestä.
Tulisi unohtaa vastakkainasettelu. Mustavalkoinen ajattelu jakaa.
Pyydämme kristityiltä veljiltä, että kaikki tulee nähdä tietystä vinkkelistä.
Juutalaisyhteisöt haluaisivat vahvistaa yhteyksiä kristittyihin veljiin.
Siinä se.
Hyvät herrat, Ruth, kiitos mukanaolostanne!
Kiitos, että seurasit ohjelmaa EU:n sydämestä, Euroopan parlamentista.
Emme voi sallia juutalaisvihan nousua Euroopassa.
Jokaisella on henkilökohtainen vastuu vastustaa sitä kaikkialla.
Kiitos seurasta!
Suomennos: Marianne Tenetz